Testu+II

//**Bizkaieraz:**//

Onezkero, ainbat euskal-idazle ezagutu doguz. Bizkaiko guztiak ez, orraitiño. Ez. Ulibarri, Iza, Arriandiaga, Zabala-Arana, Aita Pi, «Maruri'tar Erramun», «Aingeru», Amezaga Bingen, Ibiñagabeitia Andima... eta beste batzuk falta dira ildakoen artean. Goiria, Altuna Joseba, Larrakoetxea Benito, Oar-Arteta, «Kamiñazpi», «Oskillaso», Goikoetxea Iñaki, Zubiaga, Arteaga, Atutxa, Aita Martzel, Aresti Gabriel, Sardui Deunoro, Kepa-txiki, Kintana... eta beste asko falta dira bizi diranen artean. Liburuak, eta gogoak bere, neurri bat eukiten dau-ta... Parkatu. Itzatzean bere, itzaurrean esandakoa esan bear: Beste erri batzuen parean kaskar geratu arren, ba daukagu zerbait guk bere (eta liburu onetan agertu dogun «zerbaita», Euskalerri osoko «zerbaitaren» zatitxo bat baiño ez da). Aspaldion, zerbait ori ugariagotu ta aberastuteko bidean gabiz. Or dagoz, esatebaterako, liturjia barria, kantu barri mordoa, liburu barriak, ikastolak eta abar. Gaurko umetxoak, gaurko gazteak, zerbait orregaz egingo dira biar-etziko gizon euskaldun eta idazle; zerbait orregaz, gure ortuko lora zaar orreikaz, egingo da Biar-etziko lorategi ederra. Honezkero, hainbat euskal-idazle ezagutu ditugu. Baino hauek ez dira guztiak. Ulibarri, Iza, Arriandiaga, Zabala-Arana, Aita Pi, «Maruri'tar Erramun», «Aingeru», Amezaga Bingen, Ibiñagabeitia Andima… eta beste batzuk falta dira hildakoen artean. Goiria, Altuna Joseba, Larrakoetxea Benito, Oar-Arteta, «Kamiñazpi», «Oskillaso», Goikoetxea Iñaki, Zubiaga, Arteaga, Atutxa, Aita Martzel, Aresti Gabriel, Sardui Deunoro, Kepa-txiki, Kintana... eta beste asko falta dira bizi direnen artean. Liburuak eta gogoak bere neurri bat daukate eta… Barkatu. Amaieran, hitzaurrean esandakoa esan behar: Beste herri batzuen parean kaskar geratu arren, zerbait daukagu guk ere (eta liburu honetan agertu den <>, Euskal Herri osoko <> zatitxo bat baino ez da). Aspaldian, zerbait hori ugariagotu eta aberasteko bidean gabiltza. Or dago, esate baterako, liturjia berriak, kantu berri mordoa, liburu berriak, ikastolak eta abar. Gaurko umetxoak, gaurko gazteak, zerbait horretaz egingo dira bihar-etziko gizon euskaldun eta idazle; zerbait horretaz, guk landatutako lore zahar horietaz egingo da bihar-etziko lorategi ederra.
 * //Euskara Batuan://**